JUMAL KÕNELEB
Tere! On väga tore kohtuda.
Me räägime tähtsal teemal. Räägime lastekasvatusest.
Kuna räägime kristlikust kasvatusest, siis toetume Issandale.
Jumalale, kes tahab aidata ka selles valdkonnas,
mis võib olla vahel päris proovilepanev.
Issand on meid aidanud oma Sõna, palve ja Vaimu kaudu.
Ta on meid igal moel aidanud
ja tänasel päeval võime Teda koos Joyga selle eest tänada.
Kas sa oled pidanud lastekasvatust ka pisut harjutama?
Jah, olen küll.
Õigupoolest on nii,
et Jumal on andnud meile käsu teineteist armastada
ja seda armastuse käsku proovitakse läbi eriti just perekonnas.
Argielus, abikaasade vahel, laste vahel
ja täiskasvanute ning laste vahel.
Seal pannakse armastust rohkem proovile,
kui pühapäeviti koguduses käies.
Seepärast on see valdkond,
milles Jumal tõesti tahab meid kõiki aidata.
Kodu võiks olla koht, kus on rahu ja ehtne armastus,
et seal oleks hea olla. Kas pole nii?
Seda peab pisut õppima. - Kas tõesti? Kindel see, et peab.
Kogu elu võib õppida.
Kogu evangeeliumi õppeprotsess tuleb esile abielus ja perekonnaelus.
Seal saab seda harjutada.
Tegelikult on see päris tore, et suurimad väljakutsed on kodus,
kus saan seda päriselt harjutada.
Nii me õpime vähehaaval armastuse kohta juurde.
Praeguseks oleme 26. aastat abielus olnud.
Halleluuja!
Hõbepulmad on juba möödas. - Jah, need läksid juba mööda.
Aga need läksid hästi. - Kogu aeg läheb kergemaks.
On ju lihtsamaks läinud?
Või olen ma samasugune nõiamoor, nagu varem olin?
Või kas minuga on nüüd veidi lihtsam koos olla?
Sa oled sama imeline nagu oled alati olnud.
Sa muidugi tead, mida tuleb öelda.
Kõik meie kolm last on juba täiskasvanud.
Lapselapsi meil veel ei ole, mis on praegu ka täitsa hea,
aga on tore, kui see aeg kätte jõuab.
Me lapsed on suureks kasvanud
ja tänu Jumalale - leidnud oma koha elus.
Igaüks neist järgib jätkuvalt Jeesust ja on kõik heades suhetes Jumalaga.
Kui rääkida kasvatusest, siis see ongi eduka kasvatuse tuum -
isiklik suhe Jeesusega.
Tahan julgustada igat lapsevanemat.
Meil kõigil on vanematena võimalik leida lähedane suhe Jeesusega,
et Tema võib olla ka meie lapsevanemaks olemises jõuallikaks
ja tõeline armastus, mis ei muutu.
Nüüd aga liigume edasi.
Oleme rääkinud esimestest eluaastatest
ehk laste vanusest sünnist kolmanda eluaastani.
Nüüd räägime koolilastest.
Mis on lapse jaoks oluline kooliealisena?
Mis on selles kasvatusetapis olulised asjad?
Istudes siin koolijuhina,
on mul muidugi oma vaatenurk selle kohta, mis on kõige tähtsam.
Kooliealise lapse argipäeva
ja koolis käimise toetamine on tähtsaim.
Tähtis on, et selle jaoks oleks aega.
Märkasime oma laste pealt, et kooliajal olid vajadused erinevad.
Üks vajas rohkem tuge matemaatikas, teine jälle mingis muus õppeaines.
Selge oli aga see, et igaüks vajas toetust.
Kool on päris suur osa kooliealise argipäevast.
See on ka väga suur osa kogu perekonna argipäevast.
Kui laps läheb kooli, saab ta sõpru juurde.
Nende sõprussuhete eest tuleb hoolitseda,
sest hiljem, lapse kasvades,
muutuvad need suhted aina tähtsamaks.
Laste koolieas tekkinud suhted on neile kõige olulisemad
läbi kogu elu.
Võib juhtuda, et koolikaaslastest võivad saada südamesõbrad
ja nendesse sõprussuhetesse tasub panustada.
Laste koolieast meenuvad mulle igapäevane rutiin ja kiired aastad.
Meenub, kuidas Jumal aitas meid selles.
Mäletan ka seda,
kuidas meil polnud võimalik isegi puhkusereisile minna
ja ma mõtlesin, kui tore oleks, kui saaksime sõita lõunamaareisile.
Palvetasime koos selle eest
ja Jumal korraldas meile lõunamaareisi.
Seda olukorras, kus meil poleks olnud võimalusi
mingisuguseks puhkusereisiks.
Üks inimene lihtsalt helistas ja küsis, kas tahame minna reisile
ja oli valmis katma kõik meie reisikulud.
Siis ma isana tundsin,
et mul on Taevaisa, kes on rikkam kui mina.
Mul on Taevaisa, kes näeb kogu mu perekonda
ja tahab hoolitseda kogu mu perekonna eest.
Ta näeb ka selliseid vajadusi.
Ma ei pidanud pale higis rügama, et sellist raha kokku saada,
mis sel perioodil oli minu jaoks täiesti võimatu.
Isa nägi mu appihüüdu.
Ta nägi meid perekonnana ja tahtis meid perekonnana õnnistada.
Minu jaoks on see osa Jumala isaks olemisest väga tähtis.
Ta on majanduslike vajaduste täitja siis,
kui mina seda ei suuda.
Tema on meie allikas.
Ka kogu perekonna jaoks.
Eriti siis, kui oma võimalustest ei piisa.
Kui rahalistest vahendistest ei piisa, kui oma jõuvarudest ei piisa,
kui oma tarkusest ei piisa.
See pole üldse nii ohtlik.
Issand ütleb, et õndsad on need, kes on vaimust vaesed,
sest nende päralt on Taevariik.
Meie oma puudulikkus ja meie katsumused,
kui need katsumused panevad meid Issandat otsima
ja otsima abi Temalt ning Tema Sõnast,
kui peame pidevalt Tema Sõna juures viibima
majandusküsimuste, terviseteemade ja eriti armastuse valdkonna pärast,
siis see hakkab mõju avaldama. See hakkab muutma.
See töötab.
Jumala Sõna teeb pidevalt tööd me südames
ja teeb seda, mille jaoks see on läkitatud.
Selles ei ole midagi häbiväärset.
Vastupidi. Nagu Joy ütles, kes on otsiv ja vaimus vaene,
see, kes vajab Jumalat, saab ka õnnistuse.
Pole midagi häbiväärset selles, kui kutsume oma lapsed kokku
ja räägime perena oma vajadustest ning palvetame olukordade pärast.
Pavetame Isa poole ja otsime Teda üheskoos.
Siis ka lapsed saavad selle hea kogemuse,
et ka lapsevanemad vajavad Jumalat ja neil on oma suhe Issandaga;
et nad palvetavad ja otsivad Jumalat.
Siis me tugevdame kogu perekonnaga meie ühist suhet Jumalaga.
Mul isana oli tõesti vahel suur stress,
kui rajasime kristlikku kooli ilma mingi rahalise toetuseta
ja ma pidin samas olema perepea, kes toob ka leiva perele lauale.
Vahel oli see olukord täiesti võimatu.
Kui lapsed nägid, et Taevaisa täidab me vajadused,
siis see just kinnitas nende usku, mitte ei teinud seda nõrgemaks.
Jälle tuleb esile see,
et vajamine on jõuallikas, mitte nõrkus.
Seda õpetasime oma lastele väga konkreetselt,
et nemadki võivad paluda Jumalat ja uskuda, et Ta kuuleb ning vastab.
Näha imesid nii perekonnas kui ka oma eludes.
Pole üldse halb asi, et kogu perekond vajab Issandat.
See on miski, mis aitab lapsi noorte täiskasvanutena,
kui nad jõuavad sellesse ikka,
et märkavad end selles elus vajavat igasugust tuge.
Kui laps on väikesest peale harjunud sellega,
et me perekond vajab Issandat, siis see on väga tervislik.
See leevendab ka stressi,
et me vanematena peaks olema täiuslikud.
Otsekui meie peaksime täitma kõik oma laste vajadused.
Taevaisa oskab seda mitu korda paremini korraldada.
Aga mida teha siis, kui laps ei kuula sõna?
Meie lapsed teadagi on alati olnud toredad ja täiuslikud.
Muidugi mitte!
Mida siis teha, kui laps ei kuula sõna,
on kasvatamatu või keerulise iseloomuga?
Piibel ütleb Õpetussõnades 13:24:
"Kes vitsa ei tarvita, vihkab oma poega,
aga kes teda armastab, karistab teda aegsasti."
Seda kirjakohta on sageli valesti mõistetud.
Vabas tõlkes inglisekeelses Piiblis öeldakse nii:
"Kes ei nõustu oma last kasvatama, et hooli oma lapsest,
sest see, kes hoolib, on nõus ka last suunama."
Selles tõlkes on suunamisel ja korrale kutsumisel õige vaatenurk.
Piibel ei ütle, et peaksime karistama ja meil on selleks igati õigus,
vaid kuna ma hoolin oma lapsest, siis ma panen ka piirid paika.
Kuna ma armastan oma last, siis ma ka ütlen, mis ei sobi.
Selle motiiviks on hoolimine ja armastus.
See on ka Jumala vaatenurk.
Mõistagi lapsest hoolides ma sekkun, kui ta käitub halvasti.
Mäletan, et Turu linnas peeti noortekeskuses kohviõhtuid.
Avasime selle oma koguduse noortele ja sinna tuli ka üks tütarlaps,
kes oli 12-aastane ja nuttis laua ääres.
Sõbrad küsisid, miks ta nutab?
Tüdruk vastas: "Selle pärast, et mu vanemad ütlesid,
et võin olla väljas nii kaua, kui tahan.
Mul ei ole mingit kojumineku aega. Teil kõigil on kojumineku kellaaajad."
Teised tüdrukus arvasid, et tal on ju siis toredad vanemad.
Tüdruk vastas: "Ei ole! Nad ei hooli minust."
Piiride seadmine on hoolimine. See on armastus, mitte selle vastand.
Kuidas ma siis tean, mis on õige ja mis vale?
Kuidas ma tean, millal seada piirid ja millal mitte?
Mis on juhtnööriks? Kas on olemas mingi juhtnöör?
Minu meelest on ka selles jälle juhtnööriks
minu suhe Issandaga.
See, et ma emana sean piirid iseenese jaoks.
Ma olen emana kogu aeg kasvatatav "koolipingis".
Eriti siis - ja me tuleme jälle selle juurde tagasi,
kui armastus on esikohal.
Armastus on keeruline asi. Kuidas see toimib näiteks abielus?
Juba siin, juba abielus olles, pean ma endale seadma piirid.
Ma ei või lasta suust välja kõike, mida tahaksin öelda.
Ma ei või sinuga käituda alati nii nagu mulle meeldiks.
Ma pean õppima ennast vaos hoidma.
Pean seadma end tahaplaanile.
Kui olen maruvihane, ei saa ma sinuga vestelda.
Siis pean omaette olema ja mõtlema, kuidas seda lahendada nii,
et armastuselõng ei katkeks ja ma ei tulistaks sind suuga
ning sellest ei tekiks kohutavat sõda.
Kuidas ma seda teen?
Kui ma emana pean seda kogu aeg harjutama,
siis ka laste jaoks on lihtsam mõista,
et nii ei öelda teisele, sest see teeb teisele haiget.
"Nüüd tulete kohe sööma,
sest isa on teinud süüa ja on söögiaeg."
"Nüüd läheme lasteaiast koju, sest kasvataja tahab ka koju minna."
Minu meelest on sellest oluline rääkida.
Kui räägitakse armastusest, siis mõni saab valesti aru
ja mõtleb, et peab kogu aeg olema nii sulnis.
Kui laps käitub halvasti, siis ei tohi midagi karmi öelda,
vaid tuleb kogu aeg kuulata last.
Mõnikord läheb selline mõtlemine liiga kaugele
ja kui lapsel on jonnihoog, siis nunnutatakse teda.
See läheb vahel liiale.
Täiskasvanu tohib panna piirid paika ja öelda:
"Nüüd lõpetad kohe sellise käitumise ja tuled jalamaid autosse."
See ei ole armastuse vastand, vaid see on piiride seadmine.
Talupojamõistuse kasutamine lapsevanemana
on hea nii vanemale kui ka lapsele.
See ei ole lapsele kasuks, kui ta kogeb ja õpib ära selle,
et ma võin kõik oma tunded teiste kulul välja elada
ja võin mõelda ja arvata täpselt seda, mida parasjagu sülg suhu toob.
Ema peab alati kõike kuulama. See ei tule kasuks.
Kui paneme piirid paika, siis saab isegi laps aru:
"Siit läheb piir, pean ennast valitsema ja võtma rahulikult."
Sel moel aitame lapsel kasvada.
Täiskasvanu õpetab alati oma isikliku eeskujuga.
Laps kuulab ja vaatab ning jälgib, mida me teeme.
Palju rohkem kui seda, mida me ütleme.
Kui täiskasvanu seisab julgelt Issanda ees,
siis ta õpetab sellega ka lapsi seda tegema.
Kõik algab minu otsekohesusest Issanda ees.
See võib olla suurim töö abielus või üksikvanema elus.
Kuidas ma ise püsin armastuses?
Kuidas võib keegi teisi õpetada, kui ta ei ole ise õpetatav?
Kuidas võib kellelgi olla jüngreid, kui ta ise ei ole jünger?
See on nii lohutav,
sest ma suudan küll teha tööd oma käitumisega.
Ma suudan seda.
Ja kui ma tean,
et juba see, et ma tegelen oma püsimisega armastuses,
mõjutab minu perekonda ja minu lapsi,
siis see võtab ära stressi, et peaks olema tugev teoreetik.
Võin hoopis igal päeval olla ise õpilane.
Iga päev on selline, et olen jünger armastuse teel.
Siis kannab see vilja ja see ongi peamine.
Kuidas käia armastuses selle päeva lõpuni?
Jah, just nii see käib.
1. Timoteosele 5:8 ütleb:
"Kui aga keegi omaste
ja kõige lähedasemate eest ei hoolitse,
siis see on salanud ära usu ja on halvem kui uskmatu."
Nagu sa äsja ütlesid, siis tõeline kasvamine armastuses
ja kasvamine Kristuse käsus:
"Armastage üksteist nagu mina olen armastanud teid!",
see tõeline kasvamine toimub kodus ja perekonnas.
See ei toimu koguduses üks kord nädalas,
kuigi koguduses käimine
ja Jumala Sõna kuulamine on väga tähtis.
Tõelised väljakutsed inimsuhetes tulevad ette kodus.
Piibel ütleb otse:
"Kui aga keegi omaste
ja kõige lähedasemate eest ei hoolitse,
siis see on salanud ära usu ja on halvem kui uskmatu."
Päris karm kirjakoht.
Just selles tahab Jumal meid aidata ja kasvatada.
Me võime olla õpilased, et armastus päriselt kodus toimiks.
Ma ei ütle sugugi, et see on alati lihtne.
Kui me lapsed väikesed olid,
olin ja olime mõlemad mõnikord väsinud.
Ma läksin siis lihtsalt välja, kui enam ei jaksanud.
Meenub, kuidas läksin mõnikord lihtsalt jalutama.
Tegin 1000 sammu ja tulin koju tagasi.
Palusin Joy'lt vabandust, et olin pahane
ja palusin lastelt vabandust, et nendega kurjustasin.
Siis oli jälle rahu majas.
Usun, et me kõik tahame, et kodu oleks hea koht kasvamiseks.
Seepärast vajamegi Jumala armu ja ligiolu.
Tema on alati täis armu. Kas pole lohutav?
Hheebrealalstele 13:1: "Vennaarmastus jäägu kindlaks!"
1. Peetruse 4:8:
"Üle kõige olgu püsiv teie omavaheline armastus,
sest armastus katab kinni pattude hulga”.
Aamen.
Palvetame koos sinuga.
Aitäh, taevane Isa, et Sina oled täis armu,
täis halastust, rahu ja armastust.
Aitäh, Isa,
et võime kuulutada seda sama meie kõikide peredesse.
Tule, Issand! Tänu, et Sa oled Rahuvürst.
Sa oled täis rõõmu, vabadust ja rahu.
Sa oled täis armu.
Seda tahame kuulutada me kõikide ellu.
Igasse perre armu ja rahu. Armu ja rahu Jeesuse nimel.
Tänu, Issand, et võime tõesti palvetada me perekondade eest.
Tänu, Issand, et me kõik koos, kes seda saadet vaatame,
võime ühendada oma palvejõu
ja Issanda Jeesuse nimel õnnistada me lapsi ja lapselapsi.
Me õnnistame oma perekondi.
Issand, aitäh, et Sa tunned me peresid,
aitäh, et tunned me lapsi ja lapselapsi.
Samuti kõiki armsaid, kelle eest keegi palvetab.
Aitäh, et võime tõesti Jeesuse nimel õnnistada oma peresid.
Halleluuja!
Me lihtsalt täname Sind Issand abi eest
ja selle eest, et oled peredes ning perede keskel.
Issand, Sa oled kindel abi häda ajal ja kõigis argipäeva olukordades.
Aitäh Issand!
Aitäh Issand, et oled meie Isa ja hoolitsed meie eest.
Sa hoolitsed meie eest ja me saame kuulutada seda,
et Sa aitad meid me argipäeva vajadustes.
Jeesuse nimel, kõikides argielu vajadustes.
Tänu Issand, et Sa aitad meid ka majanduslikus valdkonnas.
Sa tead, et vajame selles Su abi.
Vajame töökohti,
vajame õigeid ja häid koole ning lasteaedasid.
Tänu Issand, et oled osaline me argipäeva asjades
ning korraldad ja aitad meil korraldada argiasju,
et Sinu rahu ja armastus saab valitseda Jeesuse nimel.
Tänu Issand, et võime kuulutada vabadust igale lapsele ja noorele,
kes on mingil kombel ahistunud või kannatavad masenduse all.
Tahame kuulutada vabadust kõigest, mis ahistab või rõhub.
Vabadust just praegu igale lapsele ja noorele.
Igale abielupaarile rahu, õnnistust ja armastust Jeesuse nimel.
Issand, Sa tunned ka me täiskasvanud lapsi,
kes on juba kodunt välja kolinud.
Issand, aitäh, et oled ka koos nendega jätkuvalt ja igal päeval.
Issand, me seisame Su sõnade peal.
Sa oled öelnud,
et kõik me lapsed on Issanda õpilased ja nende rahu on suur.
Me kuulutame nende ellu igal päeval seda,
et kõik me lapsed on Issanda õpilased ja nende rahu on suur.
Tänu Issand, et Sa õpetad neid ja oled koos nendega.
Sa juhatad neid jätkuvalt ja kogu aeg.
Tänu Issand vere kaitse ja kaitseinglite eest
me laste ja lastelaste kohal.
Jeesuse nimel, halleluuja!
Ma rõõmustan selle üle,
et õige inimese palve võib tõesti palju korda saata.
Meid on nüüd koos vaatajatega palju, kes ühiselt palvetame laste eest.
Me rõõmustame selle üle,
et Sa tõesti tegutsed me palvete kaudu
ja palvete kaudu tuleb muutusi ning imesid igal päeval.
Aitäh Issand!
Aitäh Issand, et võime käia sirge seljaga ja turvatundega,
võttes kindlaid samme ja teades,
et see, kes on minus, on suurem kui see, kes on maailmas.
Tema kaudu olen ma võitja. Me oleme võitjad Jeesuses Kristuses.
Tänu Issand, et võime olla võitjad ka pereelu väljakutsetes.
Jätkuvalt ja igal päeval Jeesuse nimel.
Seda me palume ja kuulutame. Aamen. - Aamen.
Kui soovid rohkem infot meie töö kohta,
külasta meie kodulehekülge www.kristillinenkoulu.org
Sealt saad infot me imelise kooli ja lasteaia kohta.
Sealt saad infot ka nende raamatute kohta,
mida saad tellida selle internetilehekülje kaudu.
Me koolis on veel vabu õppekohti, kui juba mõtled järgmise sügise peale.
Võta meiega ühendust ja tea, et Issand on Sinuga
nii argipäevade keskel kui pereelu keskel.
Tema on armuallikas. Aamen.
Evangeelium on rõõmusõnum.
See on sõnum, mis on täis rahu, lootust, usku ja armu.
Maailm vajab sellist sõnumit ja on seda alati vajanud.
Sul on võimalus
tulla kuulutama seda imelist evangeeliumi
kogu maailmas.
Toetades TV7't just seda sa teedki.
Võid helistada Eesti annetustelefonile 900 1777 (hind 7 euri)
või kasutada ka kontonumbreid, mida näed peatselt ekraanil.
Tule osalema, sest maailmal on vaja kuulda evangeeliumi.
Seda rohkem kui kunagi varem. Ole õnnistatud!
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin